ddrg/super_eurlex huggingface dataset:
98/297/EY: Neuvoston päätös, tehty 27 päivänä huhtikuuta 1998, talous- ja sosiaalikomitean jäsenen nimeämisestä



Virallinen lehti nro L 133 , 07/05/1998 s. 0021 - 0021



NEUVOSTON PÄÄTÖS, tehty 27 päivänä huhtikuuta 1998, talous- ja sosiaalikomitean jäsenen nimeämisestä (98/297/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 194 artiklan, ottaa huomioon Euroopan atominenergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen (1), sekä katsoo, että edellä mainitussa komiteassa on vapautunut jäsenen paikka Antoon Stokkersin erottua, ottaa huomioon Alankomaiden hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään A. A. Jaarsma talous- ja sosiaalikomitean jäseneksi Antoon Stokkersin tilalle tämän jäljellä olevaksi toimikaudeksi eli 20 päivään syyskuuta 1998. Tehty Luxemburgissa 27 päivänä huhtikuuta 1998. Neuvoston puolesta R. COOK Puheenjohtaja (1) EYVL L 257, 5.10.1994, s. 20
98/355/EY: Neuvoston päätös, tehty 18 päivänä toukokuuta 1998, Euroopan yhteisön ja Egyptin arabitasavallan välisen tekstiilituotteiden kauppaa koskevan yhteisymmärryspöytäkirjan tekemisestä



Virallinen lehti nro L 162 , 05/06/1998 s. 0028 - 0039



NEUVOSTON PÄÄTÖS, tehty 18 päivänä toukokuuta 1998, Euroopan yhteisön ja Egyptin arabitasavallan välisen tekstiilituotteiden kauppaa koskevan yhteisymmärryspöytäkirjan tekemisestä (98/355/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 113 artiklan yhdessä sen 228 artiklan 2 kohdan toisen lauseen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta tekstiilituotteiden kauppaa koskevan yhteisymmärryspolitiikan Egyptin arabitasavallan kanssa, päätöksen 98/135/EY (1) mukaisesti tätä yhteisymmärryspöytäkirjaa on sovellettu väliaikaisesti 1 päivästä tammikuuta 1998 ennen sen tekemiseksi tarvittavien menettelyjen päätökseen saattamista, ja tämä yhteisymmärryspöytäkirja olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön ja Egyptin arabitasavallan välinen tekstiilituotteiden kauppaa koskeva yhteisymmärryspöytäkirja. Yhteisymmärryspöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö tai henkilöt, joilla on valtuudet allekirjoittaa yhteisymmärryspöytäkirja yhteisöä sitovasti. Tehty Brysselissä 18 päivänä toukokuuta 1998. Neuvoston puolesta C. SHORT Puheenjohtaja (1) EYVL L 41, 13.2.1998, s. 1
98/359/EY: Komission päätös, tehty 15 päivänä toukokuuta 1998, Italian Trenten autonomiselle itsehallintoalueelle esittämän tarttuvan vertamuodostavan kudoksen kuoliota ja virusperäistä verenvuotoseptikemia koskevan ohjelman hyväksymisestä (tiedoksiannettu numerolla K(1998) 1337) (Ainoastaan italiankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 163 , 06/06/1998 s. 0043 - 0043



KOMISSION PÄÄTÖS, tehty 15 päivänä toukokuuta 1998, Italian Trenten autonomiselle itsehallintoalueelle esittämän tarttuvan vertamuodostavan kudoksen kuoliota ja virusperäistä verenvuotoseptikemiaa koskevan ohjelman hyväksymisestä (tiedoksiannettu numerolla K(1998) 1337) (Ainoastaan italiankielinen teksti on todistusvoimainen) (ETA:n kannalta merkityksellinen teksti) (98/359/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 10 artiklan 2 kohdan, sekä katsoo, että jäsenvaltiot voivat toimittaa komissiolle ohjelman, jolla ne pyrkivät saamaan yhdelle tai useammalle alueelleen tarttuvan vertamuodostavan kudoksen kuoliosta (IHN) ja virusperäisestä verenvuotoseptikemiasta (VHS) vapaaksi hyväksytyn vyöhykkeen aseman, Italia esitti 23 päivänä joulukuuta 1996 ja 14 päivänä heinäkuuta 1997 päivätyissä kirjeissään direktiivin 91/67/ETY 10 artiklassa säädettyjä menettelyjä noudattaen ohjelman, jolla pyritään saamaan Trenten autonomiselle itsehallintoalueelle IHN:sta ja VHS:sta vapaaksi hyväksytyn vyöhykkeen asema, tässä ohjelmassa määritellään maantieteelliset alueet, virallisten laitosten toteuttamat toimenpiteet, laboratorioissa noudatettavat menettelyt, kyseisten tautien merkittävyys ja torjuntatoimet todettaessa kyseisiä tautitapauksia, ohjelmassa määrätään myös, että sen toteutusaikana sallitaan mätimunien ja kalojen siirtäminen ainoastaan hyväksytyistä laitoksista toisiin laitoksiin, tutkimuksen perusteella ohjelma todettiin direktiivin 91/67/ETY 10 artiklan säännösten mukaiseksi, tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Italian Trenten autonomiselle itsehallintoalueelle esittämä tarttuvaa vertamuodostavan kudoksen kuoliota (IHN) ja virusperäistä verenvuotoseptikemiaa (VHS) koskeva ohjelma. 2 artikla Italian on annettava 1 artiklassa tarkoitetun ohjelman noudattamiseen tarvittavat lait, asetukset ja hallinnolliset määräykset. 3 artikla Tämä päätös on osoitettu Italian tasavallalle. Tehty Brysselissä 15 päivänä toukokuuta 1998. Komission puolesta Franz FISCHLER Komission jäsen (1) EYVL L 46, 19.2.1991, s. 1 (2) EYVL L 24, 30.1.1998, s. 31
98/362/EY: Komission päätös, tehty 19 päivänä toukokuuta 1998, jäsenvaltioihin tai jäsenvaltioiden taudeista vapaille alueille tarkoitettujen nautojen tarttuvaa rinotrakeiittia koskevista lisätakeista tehdyn päätöksen 93/42/ETY muuttamisesta toisen kerran Ruotsin osalta ja päätöksen 95/109/EY muuttamisesta (tiedoksiannettu numerolla K(1998) 1355) (ETA:n kannalta merkityksellinen teksti)



Virallinen lehti nro L 163 , 06/06/1998 s. 0048 - 0049



KOMISSION PÄÄTÖS, tehty 19 päivänä toukokuuta 1998, jäsenvaltioihin tai jäsenvaltioiden taudeista vapaille alueille tarkoitettujen nautojen tarttuvaa rinotrakeiittia koskevista lisätakeista tehdyn päätöksen 93/42/ETY muuttamisesta toisen kerran Ruotsin osalta ja päätöksen 95/109/EY muuttamisesta (tiedoksiannettu numerolla K(1998) 1355) (ETA:n kannalta merkityksellinen teksti) (98/362/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna ja ajan tasalle saatettuna direktiivillä 97/12/EY (2), ja erityisesti sen 9 artiklan 3 kohdan ja 10 artiklan 2 kohdan, sekä katsoo, että naudan tarttuvan rinotrakeiitin (IBR) hävittämisohjelma Ruotsissa hyväksyttiin komission päätöksellä 95/71/EY (3); tämän ohjelman katsotaan hävittäneen kyseisen taudin Ruotsista, aloitetun IBR-ohjelman edistymisen ja loppuun saattamisen varmistamiseksi Ruotsille myönnettiin tiettyjä lisätakeita komission päätöksessä 95/109/EY (4), Ruotsi pitää aluettaan vapaana naudan tarttuvasta rinotrakeiitista, ja se on esittänyt komissiolle tätä tukevat asiakirjat, Ruotsin viranomaiset soveltavat nautaeläinten siirtoihin kansallisella alueellaan vähintään tässä päätöksessä säädettyjä sääntöjä vastaavia sääntöjä, komission päätöksessä 93/42/ETY (5), sellaisena kuin se on muutettuna komission päätöksellä 94/962/ETY (6), säädetään Tanskaan ja Suomeen tuotaviksi tarkoitettujen nautojen tarttuvaa rinotrakeiittia koskevista lisätakeista, olisi ehdotettava tiettyjä lisätakeita Ruotsissa saavutetun kehityksen turvaamiseksi; tämän vuoksi olisi muutettava tätä päätöstä samojen takeiden antamiseksi Ruotsille, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/42/ETY liite tämän päätöksen liitteellä. 2 artikla Poistetaan päätöksen 95/109/EY liitteen toinen rivi. 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä toukokuuta 1998. Komission puolesta Franz FISCHLER Komission jäsen (1) EYVL 121, 29.7.1964, s. 1977/64 (2) EYVL L 109, 25.4.1997, s. 1 (3) EYVL L 59, 17.3.1997, s. 33 (4) EYVL L 79, 7.4.1995, s. 32 (5) EYVL L 16, 25.1.1993, s. 50 (6) EYVL L 371, 31.12.1994, s. 27 LIITE >TAULUKON PAIKKA>
98/361/EY: Komission päätös, tehty 18 päivänä toukokuuta 1998, tarttuvan verta muodostavan kudoksen kuolion ja virusperäisen verenvuotoseptikemian osalta hyväksyttyjen Espanjan alueiden luettelosta (tiedoksiannettu numerolla K(1998) 1342) (ETA:n kannalta merkityksellinen teksti)



Virallinen lehti nro L 163 , 06/06/1998 s. 0046 - 0047



KOMISSION PÄÄTÖS, tehty 18 päivänä toukokuuta 1998, tarttuvan verta muodostavan kudoksen kuolion ja virusperäisen verenvuotoseptikemian osalta hyväksyttyjen Espanjan alueiden luettelosta (tiedoksiannettu numerolla K(1998) 1342) (ETA:n kannalta merkityksellinen teksti) (98/361/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 5 artiklan 2 kohdan, sekä katsoo, että jäsenvaltiot voivat saada alueelleen tai sen osille tietyistä kalojen taudeista vapaan alueen aseman, Espanja on esittänyt komissiolle ohjelman, jonka tavoitteena on saada Asturian alueelle tarttuvan verta muodostavan kudoksen kuolion (IHN) ja virusperäisen verenvuotoseptikemian (VHS) osalta hyväksytyn alueen asema, tämä ohjelma hyväksyttiin komission päätöksellä 94/862/EY (3), Espanjan toimittamien todisteiden tarkastelun perusteella vaikuttaa siltä, että ohjelma on saatu menestyksekkäästi päätökseen eikä Asturiassa ole havaittu IHN- tai VHS-tapauksia, tämän vuoksi edellytykset, joiden mukaan Asturialle voidaan antaa IHN:n ja VHS:n osalta hyväksytyn alueen asema, täyttyvät, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Liitteessä olevassa I osassa mainitut valuma-alueet vahvistetaan IHN:n ja VHS:n osalta hyväksytyiksi manneralueiksi. 2. Liitteessä olevassa II osassa mainitut rannikkoalueet vahvistetaan IHN:n ja VHS:n osalta hyväksytyiksi rannikkoalueiksi. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä toukokuuta 1998. Komission puolesta Franz FISCHLER Komission jäsen (1) EYVL L 46, 19.2.1991, s. 1 (2) EYVL L 24, 30.1.1998, s. 31 (3) EYVL L 352, 31.12.1994, s. 72 LIITE LUETTELO IHN:N JA VHS:N OSALTA HYVÄKSYTYISTÄ ALUEISTA ESPANJASSA I. Manneralueet Río Eon valuma-aluetta lukuun ottamatta kaikki Asturian alueen valuma-alueet. II. Rannikkoalueet Koko Asturian rannikko.
98/351/EY: Komission päätös, tehty 29 päivänä toukokuuta 1998, päivämäärästä, jona naudanlihatuotteiden toimittamisen saa aloittaa vientiin tarkoitettujen karjojen varmentamisjärjestelmän (Export Certified Herds Scheme) mukaisesti neuvoston päätöksen 98/256/EY 6 artiklan 5 kohdan nojalla (ETA:n kannalta merkityksellinen teksti)



Virallinen lehti nro L 157 , 30/05/1998 s. 0110 - 0111



KOMISSION PÄÄTÖS, tehty 29 päivänä toukokuuta 1998, päivämäärästä, jona naudanlihatuotteiden toimittamisen saa aloittaa vientiin tarkoitettujen karjojen varmentamisjärjestelmän (Export Certified Herds Scheme) mukaisesti neuvoston päätöksen 98/256/EY 6 artiklan 5 kohdan nojalla (ETA:n kannalta merkityksellinen teksti) (98/351/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (3), sellaisena kuin se on viimeksi muutettuna direktiivillä 92/118/ETY, ottaa huomioon BSE:hen liittyvistä kiireellisistä suojatoimenpiteistä sekä päätöksen 94/474/EY muuttamisesta ja päätöksen 96/239/EY kumoamisesta tehdyn neuvoston päätöksen 98/256/EY (4) ja erityisesti sen 6 artiklan 5 kohdan, sekä katsoo, että päätöksen 98/256/EY 6 artiklan 5 kohdan mukaan komissio vahvistaa päivämäärän, jona kyseisessä artiklassa tarkoitettujen tuotteiden toimittaminen voi alkaa, tehtyään yhteisön tarkastukset ja ilmoitettuaan jäsenvaltioille, komission yksiköt tekivät Pohjois-Irlannissa 20-22 päivänä huhtikuuta 1998 tarkastuksia arvioidakseen erityisesti, ovatko eläinlääkintätarkastukset päätöksen 98/256/EY 6 ja 7 artiklan mukaisia; näissä komission tarkastuksissa ilmeni, että edellytykset on täytetty tyydyttävästi, ja päätöksen 98/256/EY tekemisen yhteydessä komissio sitoutui esittämään tarkastuskertomuksia koskevaa tavanomaista menettelyä noudattaen pysyvässä eläinlääkintäkomiteassa kokoontuville jäsenvaltioille 6 artiklan 5 kohdassa tarkoitettujen tarkastusten tulokset ja niistä tekemänsä päätelmät; koska nämä tiedot on nyt esitetty, päivämääräksi olisi asetettava 1 päivä kesäkuuta 1998, ON TEHNYT TÄMÄN PÄÄTÖKSEN: 1 artikla Päätöksen 98/256/EY 6 artiklan 5 kohdassa tarkoitettu päivämäärä on: 1 päivä kesäkuuta 1998. 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä toukokuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 29 (2) EYVL L 62, 15.3.1993, s. 49 (3) EYVL L 395, 30.12.1989, s. 13 (4) EYVL L 113, 15.4.1998, s. 32
98/344/EY: Neuvoston päätös, tehty 27 päivänä huhtikuuta 1998, neljännen AKT-EY-yleissopimuksen muuttamista koskevan, Mauritiuksella 4 päivänä marraskuuta 1995 allekirjoitetun sopimuksen tekemisestä



Virallinen lehti nro L 156 , 29/05/1998 s. 0001 - 0002



NEUVOSTON PÄÄTÖS, tehty 27 päivänä huhtikuuta 1998, neljännen AKT-EY-yleissopimuksen muuttamista koskevan, Mauritiuksella 4 päivänä marraskuuta 1995 allekirjoitetun sopimuksen tekemisestä (98/344/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 238 artiklan yhdessä 228 artiklan 2 kohdan toisen virkkeen ja 3 kohdan toisen alakohdan kanssa, ottaa huomioon Euroopan parlamentin puoltavan lausunnon (1), sekä katsoo, että olisi hyväksyttävä Mauritiuksella 4 päivänä marraskuuta 1995 allekirjoitettu sopimus neljännen Lomén AKT-EY-yleissopimuksen muuttamisesta, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta sopimus neljännen AKT-EY -yleissopimuksen, sen liitteenä olevien pöytäkirjojen ja julistusten sekä päätösasiakirjan liitteenä olevien julistusten muuttamisesta. Sopimus ja sen liitteenä olevat pöytäkirjat ja julistukset sekä päätösasiakirja ovat tämän päätöksen liitteenä. 2 artikla 1. Neuvosto määrittelee yhteisön kannan AKT-EY-ministerineuvostossa määräenemmistöllä komission ehdotuksesta. Neuvosto tekee kuitenkin ratkaisunsa yksimielisesti, jos kysymys koskee alaa, jolla sisäisten sääntöjen antamisen edellytyksenä on yksimielisyys. 2. Yhteisön kanta AKT-EY-suurlähettiläskomiteassa silloin, kun tämä tekee päätöksiä AKT-EY-ministerineuvoston valtuuttamana, määritellään 1 kohdassa esitettyjen sääntöjen mukaisesti. 3. Ministerineuvoston puheenjohtajana toimii AKT-EY-yleissopimuksen 340 artiklan mukaisesti neuvoston puheenjohtaja, joka yhdessä komission edustajan kanssa esittää yhteisön kannan. 3 artikla AKT-EY-ministerineuvoston päätökset julkaistaan Euroopan yhteisöjen virallisessa lehdessä. 4 artikla AKT-EY-yleissopimuksen 366 artiklan mukaisesti neuvoston puheenjohtaja tallettaa yhteisön puolesta mainitun yleissopimuksen 360 artiklassa tarkoitetun ilmoitusasiakirjan. Tehty Luxemburgissa 27 päivänä huhtikuuta 1998. Neuvoston puolesta R. Cook Puheenjohtaja (1) EYVL C 20, 20.1.1997, s. 134.
98/343/EHTY, Euratom: Komission päätös, tehty 30 päivänä huhtikuuta 1998, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Uzbekistanin tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan hiili- ja teräsyhteisön sekä Euroopan atomienergiayhteisön puolesta



Virallinen lehti nro L 153 , 27/05/1998 s. 0017 - 0017



KOMISSION PÄÄTÖS, tehty 30 päivänä huhtikuuta 1998, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Uzbekistanin tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan hiili- ja teräsyhteisön sekä Euroopan atomienergiayhteisön puolesta (98/343/EHTY, Euratom) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, sekä katsoo, että Brysselissä 21 päivänä kesäkuuta 1996 allekirjoitetun Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimuksen voimaantuloon asti on tarpeen hyväksyä 14 päivänä marraskuuta 1996 parafoitu Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Uzbekistanin tasavallan kauppaa ja kaupan liitännäistoimenpiteitä koskeva väliaikainen sopimus, väliaikaisen sopimuksen tekeminen on tarpeen Euroopan hiili- ja teräsyhteisön perustamissopimuksen 2 ja 3 artiklassa esitettyjen yhteisön tavoitteiden saavuttamiseksi ottaen huomioon, että perustamissopimuksessa ei määrätä kaikista tämän päätöksen soveltamisalaan kuuluvista asioista, ja kuultuaan 26 päivänä tammikuuta 1998 neuvoa-antavaa komiteaa ja saatuaan neuvoston suostumuksen ja hyväksynnän, ON PÄÄTTÄNYT SEURAAVAA: 1 artikla Hyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Uzbekistanin tasavallan kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat liitteet, pöytäkirja ja julistukset Euroopan hiili- ja teräsyhteisön ja Euroopan atomienergiayhteisön puolesta. Kyseiset asiakirjat ovat tämän päätöksen liitteenä (1). 2 artikla Komission puheenjohtaja antaa Euroopan hiili- ja teräsyhteisön ja Euroopan atomienergiayhteisön puolesta väliaikaisen sopimuksen 32 artiklassa tarkoitetun tiedonannon. Tehty Brysselissä 30 päivänä huhtikuuta 1998. Komission puolesta Hans VAN DEN BROEK Komission jäsen (1) EYVL L 43, 14.2.1998, s. 2 ja 12.
98/333/EY: Neuvoston päätös, tehty 8 päivänä joulukuuta 1997, Euroopan yhteisön ja entisen Jugoslavian tasavallan Makedonian kahdenvälisen sopimuksen tekemisestä tekstiilituotteiden kaupasta



Virallinen lehti nro L 147 , 18/05/1998 s. 0001 - 0053



NEUVOSTON PÄÄTÖS, tehty 8 päivänä joulukuuta 1997, Euroopan yhteisön ja entisen Jugoslavian tasavallan Makedonian kahdenvälisen sopimuksen tekemisestä tekstiilituotteiden kaupasta (98/333/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta sopimuksen tekstiilituotteiden kaupasta entisen Jugoslavian tasavallan Makedonian kanssa, ja tämä kahdenvälinen sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja entisen Jugoslavian tasavallan Makedonian kahdenvälinen sopimus tekstiilituotteiden kaupasta. Sopimuksen teksti on tämän päätöksen liitteenä. 2 artikla Neuvoston puheenjohtaja antaa sopimuksen 17 artiklan 1 kohdassa määrätyn ilmoituksen (1). Tehty Brysselissä 8 päivänä joulukuuta 1997. Neuvoston puolesta J. POOS Puheenjohtaja (1) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
98/395/EY: Komission päätös, tehty 29 päivänä toukokuuta 1998, tarttuvan verta muodostavan kudoksen kuolion ja virusperäisen verenvuotoseptikemian osalta hyväksyttyjen Italian alueiden luettelosta (tiedoksiannettu numerolla K(1998) 1413) (ETA:n kannalta merkityksellinen teksti)



Virallinen lehti nro L 176 , 20/06/1998 s. 0030 - 0031



KOMISSION PÄÄTÖS, tehty 29 päivänä toukokuuta 1998, tarttuvan verta muodostavan kudoksen kuolion ja virusperäisen verenvuotoseptikemian osalta hyväksyttyjen Italian alueiden luettelosta (tiedoksiannettu numerolla K(1998) 1413) (ETA:n kannalta merkityksellinen teksti) (98/395/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 95/22/EY (2), ja erityisesti sen 5 artiklan 2 kohdan, sekä katsoo, että jäsenvaltiot voivat saada alueelleen tai sen osille tietyistä kalojen taudeista vapaan alueen aseman, tätä varten Italia esitti 23 päivänä joulukuuta 1996, 14 päivänä heinäkuuta 1997 ja 18 päivänä maaliskuuta 1998 päivätyillä kirjeillään komissiolle perustelunsa, jotka koskevat hyväksytyn alueen asemaa tietyille Trenton autonomisessa maakunnassa sijaitseville valuma-alueille siltä osin kuin on kyse tarttuvasta verta muodostavan kudoksen kuoliosta (IHN) ja virusperäisestä verenvuotoseptikemiasta (VHS), sekä kansalliset säännöksensä, jotka takaavat hyväksymisen säilyttämistä koskevien sääntöjen noudattamisen, näiden tietojen tarkastelun perusteella tietyille alueille voidaan myöntää IHN:n ja VHS:n osalta hyväksyttyjen manneralueiden asema, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä mainitut alueet vahvistetaan IHN:n ja VHS:n osalta hyväksytyiksi manneralueiksi. 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä toukokuuta 1998. Komission puolesta Franz FISCHLER Komission jäsen (1) EYVL L 46, 19.2.1991, s. 1 (2) EYVL L 243, 11.10.1995, s. 1 LIITE IHN:N JA VHS:N OSALTA HYVÄKSYTYT ALUEET ITALIASSA ALUE: PROVINCIA AUTONOMA DI TRENTO Zona Val di Fiemme e Fassa Aviso-joen valuma-alue lähteestä Stramentizzon keinotekoiseen esteeseen asti. Zona Valle dei Laghi San Massenzan, Toblinon ja Cavedinen järvien valuma-alue Cavedinen järven eteläosan Torbolen kunnassa sijaitsevaan vesivoimalaitokseen johtavan alajuoksun patoon asti. Zona Val delle Sorne Sorna-joen valuma-alue lähteestä Chizzolassa (Ala) ennen Agide-joen liittymää sijaitsevan vesivoimalaitoksen muodostamaan keinotekoiseen esteeseen asti. Zona Torrente Adanà Adanà-joen valuma-alue lähteestä Armani Cornelio-Lardaron tilasta alajuoksulle päin sijaitsevaan keinotekoiseen esteiden sarjaan asti. Zona Rio Manes Rio Manesin vesien kerääntymisalue vesiputoukselle, joka sijaitsee 200 metriä La Zinquantinassa olevan Troticultura Giovanellin maatilalta alajuoksulle päin.